
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 263  
                                                              din 29 noiembrie 2023
privind desfășurarea evenimentului ”Târgul de Crăciun Sighișoara”, organizat cu ocazia sărbătorilor de iarnă, în perioada 21 decembrie 2023 – 03 ianuarie 2024

Consiliul Local al Municipiului Sighişoara, întrunit în ședință ordinară,

Luând act de proiectul de hotărâre, înregistrat cu nr. 37.250/13.11.2023 şi la Consiliul Local Sighișoara cu nr. 37.938/17.11.2023, de referatul de aprobare, înregistrat cu nr. 37.253/13.11.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere adresa înregistrată la Municipiul Sighişoara cu nr. 36.876/08.11.2023, prin care S.C. Swap Corp S.R.L. solicită sprijin pentru organizarea evenimentului ”Târgul de Crăciun Sighișoara”, eveniment organizat cu ocazia sărbătorilor de iarnă, în perioada 21 decembrie 2023 – 03 ianuarie 2024, în municipiul Sighișoara, pe terenul aparținând domeniului public din Cetatea Medievală, respectiv Piața Cetății, pe o suprafață totală de 50 mp. astfel: pe o suprafață de 6 mp. se va amplasa scena pentru  desfășurarea activităților interactive din cadrul evenimentului, iar pe o suprafață de 4 mp. se vor amplasa butaforii și totodată, potrivit adresei amintite, în locația menționată anterior se vor desfășura și activitățile de comerț din cadrul evenimentului, unde se vor amplasa un număr de 8 căsuţe tematice pe o suprafaţă de 40 mp.; 

Ținând cont de faptul că, este un eveniment organizat cu ocazia sărbătorilor de iarnă, fiind dedicat în special familiilor sighişorene, precum și impactul major pe care acest eveniment îl are în promovarea imaginii Sighișoarei în perioada de extrasezon, prin atragerea publicului și participarea acestuia la activități recreaționale;  

Având în vedere prevederile Hotărârii Consiliului Local Sighișoara nr. 207/12.09.2023;

Având în vedere prevederile Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara;

Ţinând cont de prevederile art. 858 și următoarele din Legea nr. 287/2009 privind Codul civil, republicat, cu modificările şi completările ulterioare, precum și de cele ale Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fondul Locativ, înregistrat cu nr. 37.251/13.11.2023, prin care se propune aprobarea desfășurării evenimentului ”Târgul de Crăciun Sighișoara”, organizat cu ocazia sărbătorilor de iarnă, în perioada 21 decembrie 2023 – 03 ianuarie 2024;
Având în vedere avizele favorabile ale tuturor comisiilor pe domenii de specialitate;

În temeiul prevederilor art. 129 alin. (2) lit. „c”, alin. (6) lit. „a” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

  H O T Ă R Ă Ş T E:
Art. 1. (1) Se aprobă desfășurarea evenimentului ”Târgul de Crăciun Sighișoara”, organizat de S.C. Swap Corp S.R.L. în Municipiul Sighișoara, în perioada 21 decembrie 2023 – 03 ianuarie 2024. 

(2) Se aprobă ca perimetrul de desfășurare al evenimentului să cuprindă domeniul public din Cetatea Medievală, respectiv Piața Cetății, potrivit planului de situație, anexa nr. 1 la prezenta hotărâre.
(3) Pe terenul aparținând domeniului public din Cetatea Medievală și anume Piața Cetății, se va instala o scenă în suprafață de 6 mp. pentru care, în perioada 21 decembrie 2023 – 31 decembrie 2023 se va percepe o taxă pentru ocuparea domeniului public, stabilită conform art. 6, lit. D, alin. (3) din Regulamentul pentru ocuparea temporară a domeniului public sau privat aflat în proprietatea/administrarea Muncipiului Sighișoara, aprobat prin Hotărârea Consiliului Local Sighișoara nr. 207/12.09.2023, iar pentru perioada 1 – 3 ianuarie 2024, taxa pentru ocuparea domeniului public se va percepe conform Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, taxă pe care organizatorul o va achita la casieria Municipiului Sighişoara, cel târziu în data de 21.12.2023, conform Hotărârilor Consiliului Local Sighișoara antemenționate.

(4) Pe terenul aparținând domeniului public din Cetatea Medievală, şi anume Piața Cetății, se vor amplasa butaforii pe o suprafață de 4 mp. pentru desfăşurarea activităților recreaționale din cadrul evenimentului, pentru care, în perioada 21 decembrie 2023 – 31 decembrie 2023 se va percepe o taxă pentru ocuparea domeniului public stabilită conform art. 6, lit. C, alin. (1), lit. ”j” din Regulamentul pentru ocuparea temporară a domeniului public sau privat aflat în proprietatea/administrarea Muncipiului Sighișoara, aprobat prin Hotărârea Consiliului Local Sighișoara nr. 207/12.09.2023, iar pentru perioada 1 – 3 ianuarie 2024, taxa pentru ocuparea domeniului public se va percepe conform Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, taxă pe care organizatorul o va achita la casieria Municipiului Sighişoara, cel târziu în data de 21.12.2023, conform Hotărârilor Consiliului Local Sighișoara antemenționate.

(5) Este strict interzisă desfăşurarea oricăror activităţi de comerţ sau de prestări servicii de către comercianţii participanți la eveniment sau de către organizator, pe terenurile care fac exclusiv parte din perimetrul de desfășurare al evenimentului și unde se desfășoară doar activitățile recreaționale.
Art. 2. (1) Activitatea de comerț se va desfășura în zona din perimetrul de desfășurare al evenimentului, respectiv alimentație publică, în Piața Cetății, pe o suprafață de 40 mp. Organizatorul evenimentului va furniza tabelul cu comercianții care participă la eveniment și care, potrivit Hotărârii Consiliului Local Sighișoara nr. 86/28.11.2016, îndeplinesc condițiile legale pentru desfășurarea activităților comerciale.

(2) Pentru comercianţii care vor desfăşura activităţi de comerţ sau prestări servicii, în cadrul evenimentului „Târgul de Crăciun Sighișoara”, în perioada 21 decembrie 2023 – 31 decembrie 2023 se va percepe o taxă pentru ocuparea domeniului public stabilită conform Hotărârii Consiliului Local Sighișoara nr. 207/12.09.2023, iar pentru perioada 1 – 3 ianuarie 2024, taxa pentru ocuparea domeniului public se va percepe conform Hotărârii Consiliului Local Sighișoara nr. 87/27.04.2023 privind stabilirea impozitelor și taxelor locale pentru anul 2024, anexa nr. 8 - Nivelul taxelor și chiriilor pentru bunurile aparținând domeniului public și privat al Municipiului Sighișoara, taxă pe care comercianţii o vor achita la casieria Municipiului Sighişoara, cel târziu în data de 21.12.2023, conform Hotărârilor Consiliului Local Sighișoara antemenționate. 

(3) Pentru desfăşurarea activităţilor comerciale, aceştia sunt obligaţi să obţină autorizaţia de funcţionare eliberată de către compartimentul de specialitate din cadrul Municipiului Sighișoara, pentru care, după caz, se va percepe taxa pentru eliberarea acesteia.

(4) Este strict interzisă desfăşurarea oricăror activităţi de comerţ sau de prestări servicii de către comercianţii cărora organizatorul evenimentului le permite participarea la acesta, pe terenurile care fac exclusiv parte din perimetrul de desfășurare al evenimentului, fără îndeplinirea cumulativă a condiţiilor prevăzute la art. 2 alin. (2) și alin. (3) din prezenta, sens în care vor fi aplicate dispoziţiile legale sancţionatorii.
Art. 3. (1) Organizatorul este responsabil și îi revine exclusiv obligația de asigurare a serviciului acordării primului ajutor, a ordinii publice și a salubrității în perimetrul de desfășurare al evenimentului pe care îl organizează.

(2) Atât racordarea cât și plata consumului de energie electrică cade în sarcina organizatorului.
(3) Pentru buna desfășurare a evenimentului, cade în sarcina exclusivă a organizatorului conlucrarea cu următoarele instituții: Poliția Municipală Sighișoara, Inspectoratul de Jandarmi Mureș și Inspectoratul pentru Situaţii de Urgenţă Mureș, Serviciul Public Poliția Locală Sighișoara, D.S.V.S.A. Mureș și S.C. Ecoserv Sig S.R.L., cu acesta din urmă, în special cu referire la accesul și parcarea în zona de desfășurare a evenimentului pe perioada de desfășurare a acestuia.
Art. 4. Se încredinţează cu ducerea la îndeplinire a prevederilor prezentei hotărâri Primarul Municipiului Sighişoara, Serviciul Evidența Patrimoniului și Fondul Locativ, Arhitectul Șef, Serviciul Relaţii Publice și Comunicare, Biroul Public Cadastru, Topometrie și Administrare Terenuri Agricole și Forestiere, Biroul Executare Creanțe - Direcția Economică, Compartimentul Autorizare Activități Economice și Susținerea Înființării Întreprinderilor Mici și Mijlocii, Serviciul Monitorizare Servicii de Utilități Publice, Guvernanță Corporativă și Transport Public Local, Compartimentul Situații de Urgență și Protecția Muncii, Serviciul Public Poliţia Locală din cadrul Municipiului Sighișoara, S.C. Ecoserv Sig S.R.L. și S.C. Swap Corp S.R.L.
Art. 5. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro. 

PREŞEDINTE DE ŞEDINŢĂ,
  

           Tűrk Michaela                     
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca

(Prezenta s-a adoptat cu unanimitate de voturi)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;

  2 ex. Serviciul Evidența Patrimoniului și Fond Locativ;
  1 ex. Arhitectul Șef;

  1 ex. Serviciul Relații Publice și Comunicare;
  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Biroul Executare Creanțe – Direcția Economică;

  1 ex. Compartimentul Autorizare Activități Economice și Susținerea Înființării Întreprinderilor Mici și Mijlocii;
  1 ex. Serviciul Monitorizare Servicii de Utilități Publice, Guvernanță Corporativă și Transport Public Local;

  1 ex. Compartimentul Situații de Urgență și Protecția Muncii;
  1 ex. Serviciul Public Poliția Locală;

  1 ex. S.C. Ecoserv Sig S.R.L.;
  1 ex. S.C. Swap Corp S.R.L.
18 ex.  
B.A.

